 Waxa kaloo qabyo-qoraalka xeerka diiwaangelinta muwaaddiniinta iyo codbixiyeyaasha ee loo gudbiyey Golaha Guurtida lagu daray cutub dheeraad ah cutubka 4aad, halka xeerka Golaha Wakiilladu ansixiyey ka kooban yahay saddex cutub oo keliya, waxaannu cutubkaas dheeraad ah ku jiraa nuqulka xeerka Guurtidu qabteen oo lagu qeexay in la sameeyo guddi farsamo oo ka shaqeeya diyaarinta iyo isku-duwidda hawlaha diiwaangelinta, kaasoo ka kooban Komishanka Doorashooyinka, Wasaaradda Arrimaha Gudaha iyo saddexda xisbi qaran. 